open-index/open-wikipedia-markdown huggingface dataset:
மனோஜ் பாரதிராஜா

**மனோஜ் பாரதிராஜா** (*Manoj Bharathiraja*, 11 செப்டம்பர் 1976 – 25 மார்ச்சு 2025) தமிழ்த் திரைப்பட நடிகர், இயக்குநர் ஆவார். இவர் இயக்குநர் பாரதிராஜாவின் மகன் ஆவார்.

## தொழில் வாழ்க்கை
மனோஜ் நடிகர் ஆவதற்கு முன்பு தமிழ்த் திரையுலகில், உதவி இயக்குநராகப் பணியாற்றினார். பொம்மலாட்டம் திரைப்படத்தில் தனது தந்தையின் உதவியாளராகப் பணியாற்றினார். இவர் தெற்கு புளோரிடா பல்கலைக்கழகத்தில் நாடகக் கலைகளைப் பயின்றுள்ளார்.

மனோஜ் 1999 ஆம் ஆண்டு தாஜ்மஹால் என்ற தமிழ்த் திரைப்படத்தின் மூலம் நடிகராக அறிமுகம் ஆனார். இந்தத் திரைப்படத்தை பாரதிராஜா இயக்கினார். இவருக்கு இணையாக ரியா சென் நடித்தார். இந்தத் திரைப்படம் வணிகரீதியாக தோல்வியடைந்தது. இருப்பினும் ஏ. ஆர். ரகுமான் இசையமைத்த படத்தின் பாடல்களும் பின்னணி இசையும், விமர்சகர்கள், பார்வையாளர்களின் பாராட்டுகளைப் பெற்றன. அதைத் தொடர்ந்து, மனோஜ் சரத்குமார், முரளி ஆகியோருடன் இணைந்து சமுத்திரம் திரைப்படத்திலும், தனது தந்தை இயக்கிய கடல் பூக்கள் படத்திலும் தோன்றினார். பிந்தைய படம் வணிக ரீதியாக தோல்வியடைந்தாலும், விமர்சகர் பாராட்டைப் பெற்றது. இதற்காக பாரதிராஜாவுக்கு சிறந்த திரைக்கதைக்கான தேசிய திரைப்பட விருது வழங்கப்பட்டது. பின்னர் அவர் சரணின் அல்லி அர்ஜுனாவில் முன்னணி வேடத்தில் நடித்தார். அதன் பிறகு, குறைந்த செலவில் தயாரிக்கப்பட்ட வருஷமெல்லாம் வசந்தம், பல்லவன் ஆகிய படங்களில் நடித்தார். அவை வணிக வெற்றி பெறவில்லை. பின்னர், இவர் சத்யராஜின் மகா நடிகன் படத்தில் ஒரு சிறப்பு வேடத்தில் நடித்தார். வெளியிடப்படாத தெலுங்கு படமான *லெமனில்* எதிர்மறை வேடத்திலும் நடித்திருக்கிறார்.

மனோஜ் தன் தந்தையின் படமான ஃபைனல் கட் ஆஃப் டைரக்டர் படத்திலும், பிரபல திரைப்படப் படைப்பாளியான மணிரத்னத்தின் படங்களிலும் உதவியாளராகப் பணியாற்றினார். 2008 முதல் 2010 வரை, இயக்குனர் எஸ். ஷங்கரின் பிரமாண்டமான படைப்பான எந்திரனில் உதவியாளராகப் பணியாற்றினார். 2007 முதல், மனோஜ் தனது தந்தையின் சிகப்பு ரோஜாக்கள் படத்தை மறு ஆக்கம் செய்யத் திட்டமிட்டுள்ளதாகத் தெரிவிக்கப்பட்டது. ஆனால், அந்தப் படம் இன்னும் முன் தயாரிப்பில் உள்ளது. 2012 ஆம் ஆண்டில், இவரின் தந்தை தனது தயாரிப்பான *[[அன்னக்கொடி|அன்னக்கொடியும் கொடிவீரனும்]]* திரைப்படத்தில் எதிர்மறைப் பாத்திரத்தில் நடிக்க அமீருக்குப் பதிலாக இவரை ஒப்பந்தம் செய்தார். இதன் மூலம் ஏழு ஆண்டு இடைவெளிக்குப் பிறகு மீண்டும் படங்களில் நடிக்கத் தொடங்கினார். 2023 இல் மார்கழி திங்கள் படத்தின் வழியாக இயக்குநராக அறிமுகமானார்.

## இல்வாழ்க்கை
இவர் 2006 நவம்பர் 19 அன்று, தனது காதலியான நடிகை நந்தனாவைத் திருமணம் செய்தார். இவர்களுக்கு ஆர்த்திகா, மதிவதனி என இரண்டு பெண் குழந்தைகள் உள்ளனர்.

## நடித்த திரைப்படங்கள்

## இறப்பு
மனோஜ் மாரடைப்பால், 2025 மார்ச்சு 25 அன்று காலமானார்.

## மேற்கோள்கள்

## வெளி இணைப்புகள்
* 

பகுப்பு:1976 பிறப்புகள்
பகுப்பு:2025 இறப்புகள்
பகுப்பு:தமிழ்த் திரைப்பட நடிகர்கள்
பகுப்பு:இந்திய நடிகர்கள்
பகுப்பு:தேனி மாவட்ட மக்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:தமிழ்த் திரைப்பட இயக்குநர்கள்
குகமால் தேசியப் பூங்கா

**குகமால் தேசியப் பூங்கா** (ஆங்கிலம்: Gugamal National Park) இந்தியாவின் மஹாராஸ்டிரம் மாநிலத்தில் *அமராவதி* மாவட்டத்தில் அமைந்துள்ளது. இந்தப் பூங்காவானது 1974 ஆம் ஆண்டு உருவாக்கப்பட்டது. இதன் பரப்பளவு 1673.93 சதுர கிலோமீட்டர்கள் ஆகும். இதில் *மெல்காட்* புலிகள் பாதுகாப்புத் திட்டமும் செயல்பட்டு வருகிறது. இங்கு புலிகள், சிறுத்தைகள், நரிகள், மான்கள் போன்றவை மிகுதியாகக் காணப்படுகின்றன. இங்கு 25 வகையான மீன்களும், பல்வேறு வகையான வண்ணத்துப் பூச்சி களும் உள்ளன. இந்தப் பூங்காவிலுள்ள ஆறுகளில் 1990 ஆம் ஆண்டு மார்ச் மற்றும் 1991 ஆம் ஆண்டு பிப்ரவரி மாதங்களில் முதலைகள் விடப்பட்டன. இந்த தேசியப் பூங்காவினுள் பல்வேறு வகையான மூலிகைத் தாவரங்கள் உள்ளன.
## வெளி இணைப்புகள்

*பூங்காவைப் பற்றிய தகவல்
*குகமால் தேசியப் பூங்கா 

பகுப்பு:இந்திய தேசியப் பூங்காக்கள்
பகுப்பு:மகாராட்டிரம்
பகுப்பு:அமராவதி மாவட்டம்
இந்திராவதி தேசியப் பூங்கா

**இந்திராவதி தேசியப் பூங்கா** (ஆங்கிலம்: Indravati National Park) இந்தியாவின் சட்டீஸ்கர் மாநிலத்தில் பிஜப்பூர் மாவட்டத்தில் அமைந்துள்ளது. இந்நகரில் ஓடும் இந்திராவதி நதியின் பெயரே இந்த தேசியப் பூங்காவிற்குச் சூட்டப்பட்டுள்ளது. இந்தப் பூங்காவில் அதிக அளவில் காட்டெருமைகள் காணப்படுகின்றன. இந்த மாநிலத்தில் இந்த தேசியப் பூங்காவில் மட்டுமே
புலிகள் பாதுகாப்புத் திட்டம் செயல்படுத்தப்பட்டு வருகிறது. இந்தப் பூங்காவின் பரப்பளவு சராசரியாக 2799.08 சதுர கிலோமீட்டர்கள் ஆகும். இது 1981 ஆம் ஆண்டு தேசியப் பூங்காவாக அறிவிக்கப்பட்டது. பின்னர் 1983 ஆம் ஆண்டு *புலிகள் பாதுகாப்புத் திட்டம்* அமுல்படுத்தப்பட்டது. இந்தியாவின் புகழ் பெற்ற புலிகள் காப்பகத்தில் இதுவும் ஒன்று ஆகும்.இந்தப் பூங்கா கடல் மட்டத்திலிருந்து 177 முதல் 599 மீட்டர்கள் உயரத்தில் அமைந்துள்ளது.

பகுப்பு:இந்திய தேசியப் பூங்காக்கள்
பகுப்பு:சத்தீஸ்கர்
மேலபூண்டி

**மேலப்பூண்டி** (*Melapoondi*), தமிழ்நாட்டில் திருவாரூர் மாவட்டம், வலங்கைமான் சந்திரசேகரபுரம் அருகில் உள்ள கிராமம் ஆகும். இவ்வூர் கும்பகோணத்தில் இருந்து 14 கி.மீ. தொலைவில் அமைந்துள்ளது. மேலப்பூண்டியில் காசி விஸ்வநாதர் கோயில், நவநீத பெருமாள் கோவில், பூலோக நாயகி அம்மன் கோவில், 
ஸ்ரீ நாகத்துடைய அய்யனார் கோவில், அருள்மிகு பத்ரகாளி அம்மன் திருக்கோவில்கள் உள்ளன.

## மேற்கோள்கள்

பகுப்பு:திருவாரூர் மாவட்டத்திலுள்ள கிராமங்கள்
பெரிய இமாலய தேசியப் பூங்கா

**பெரிய இமாலய தேசியப் பூங்கா** (*The Great Himalayan National Park*) இந்தியத் தேசியப் பூங்காக்களில் சமீபத்தில் இணைக்கப்பட்ட ஒன்று ஆகும். இது இந்தியாவின் இமாச்சலப் பிரதேசம் மாநிலத்தில் குலு பகுதியில் அமைந்துள்ளது. இந்த தேசியப் பூங்காவானது 1984 ஆம் ஆண்டு உருவாக்கப்பட்டது. இதன் மொத்தப் பரப்பளவு 1,171 சதுர கிலோமீட்டர்கள் ஆகும். இந்த பூங்காவானது கடல் மட்டத்திலிருந்து 1500 முதல் 1600 மீட்டர்கள் உயரத்தில் அமைந்துள்ளது. இந்தப் பூங்காவில் 375-கும் அதிகமான விலக்குகள் இனம் காணப்பட்டுள்ளன. அவற்றில் 31 பாலூட்டி இனங்கள், 181 பறவை இனங்களும் அடங்கும். இந்தப் பூங்காவானது கடுமையான வன விதிகளின் படி பாதுகாக்கப்படுகிறது. இந்திய வனச் சட்டம் 1972 மடி வேட்டையாடுவது தடை செய்யப்பட்டுள்ளது.

## உலக பாரம்பரிய சின்னமாகிறது
நீடித்த இயற்கை மற்றும் உயிரியல் பலவகை (Bio - diversity) களைக்கொண்டு அறிவியல் மரங்களின் அடர்த்தி கொண்டு பாதுகாக்கப்படுவதால் இந்த பூங்காவை உலக பாரம்பரிய சின்னமாகச் செய்ய -முயற்சி எடுக்கப்பட்டுள்ளது. இதற்காக மத்திய சுற்றுச்சூழல் அமைச்சகமும், இந்திய வன உயிரி ஆராய்ச்சி நிலையம் சேர்ந்து இந்த முயற்சியை எடுத்துவருகிறது.

## புகைப்படங்கள்
இந்த தேசியப் பூங்காவின் புகைப்படங்கள் கீழே,

File:On way to Sar Pass- colours of the morning I IMG 7133.jpg
File:Dhauladhar ranges in the background- Trekkers resting a bit I IMG 7165.jpg
File:A stream at Fual Pani I IMG 6845.jpg
File:Blue fronted Redstart- Male - Himachal I2 IMG 3517.jpg
File:Common Yellow Swallowtail - Papilio machaon I IMG 6962.jpg


## மேற்கோள்கள்


## வெளி இணைப்புகள்
* அதிகாரபூர்வ இணையதளம்

பகுப்பு:இந்திய தேசியப் பூங்காக்கள்
பகுப்பு:இந்தியாவில் உள்ள உலக பாரம்பரியக் களங்கள்
சூரக்கோட்டை சிங்கக்குட்டி

***சூரக்கோட்டை சிங்கக்குட்டி*** (*Soorakottai Singakutti*) 1983இல் வெளிவந்த இந்தியத் தமிழ்த் திரைப்படமாகும். இதில் பிரபு, சில்க் ஸ்மிதா, ராதாரவி ஆகியோர் முக்கியக் கதாபாத்திரத்தில் நடித்திருந்தனர்.
எவிஎம். குமரன் தயாரிப்பில் வெளிவந்த இத்திரைப்படத்திற்கு இளையராஜா இசையமைத்திருந்தார். சதாரம் அப்பலா ராஜுக்குச் சொந்தமான செவன் ஸ்டார் இண்டர்நேசனல் படங்களால் இத்திரைப்படம் தெலுங்கில் சில்க் சவால் என்று பெயரிடப்பட்டுள்ளது.

## நடிகர்கள்
* பிரபு செல்வம்
* சில்க் ஸ்மிதா- சோக்கி
* ஜெமினி கணேசன் (செல்வம் தந்தை)- விஸ்வநாதன்
* சி. ஆர். விஜயகுமாரி - இலட்சுமி (செல்வத்தின் தாய்)
* பிரமீலா (விஸ்வநாதன் இரண்டாவது மனைவி, எதிரி பாத்திரம்)- கல்யாணி
* வி. கே. ராமசாமி (விஸ்வநாதன் வீட்டு வேலைக்காரன்)- வேலு
* சங்கிலி முருகன் (எதிரி பாத்திரம்)-
* வெண்ணிற ஆடை மூர்த்தி - 
* எஸ். எஸ். சந்திரன்- செங்கல்பட்டு செந்தாமரைப் புலவர்
* பிந்து கோஷ்
* ஓமக்குச்சி நரசிம்மன் 
* குண்டு கல்யாணம் 
* ராமராஜன் (விருந்தினர் பங்கு)

## ஒலிப்பதிவு
இத்திரைப்படத்திற்கு இளையராஜா இசையமைத்திருந்தார். பாடல் வரிகளை வாலி எழுதியிருந்தார்.

## மேற்கோள்கள்
 

பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:ராமராஜன் நடித்த திரைப்படங்கள்
வாழ்க்கை

;திரைப்படம்
* வாழ்க்கை (1949 திரைப்படம்).
* வாழ்க்கை (1984 திரைப்படம்).

;பிற
*வாழ்க்கை (இதழ்).
வில்லியம் எட்வர்ட்சு டெமிங்

**வில்லியம் எட்வர்ட் டெமிங்** (W. Edwards Deming) (அக்டோபர் 14, 1900 – டிசம்பர் 20, 1993) அமெரிக்காவை சேர்ந்த புள்ளிவிபரவியலாளர், பேராசிரியர், ஆசிரியர், விரிவுரையாளர் மற்றும் ஆலோசகர் ஆவார். இவரது திட்டமிடு - செய் - சரிபார் -செயல்படு சுழற்சி (Plan-Do-Check-Act: PDCA Cycle) மிகவும் பிரபலமானதாகும். 1950இலிருந்து இவர் ஜப்பானை சேர்ந்த தொழிலதிபர்களுக்கு சேவை, தயாரிப்புத் தரம், சோதனை மற்றும் விற்பனையில் பல புள்ளியியல் முறைகள் பயன்பாடு உட்பட, பல வழிகளில் வடிவமைப்பு முறைகளை அறிமுகப்படுத்தினார்.

டெமிங் ஜப்பானின் புத்தமைப்பான புதிய தரம் நிறைந்த பொருட்களின் உற்பத்திக்கும், பொருளாதார சக்திக்கும் முக்கியப் பங்களிப்பு செய்துள்ளார். அமெரிக்கா ஜனாதிபதி ரீகன் மூலம் 1987ல் தேசிய தொழில்நுட்ப பதக்கம் வழங்கப்பட்டது.

## கண்ணோட்டம்
1921ல் இருந்து வியோமிங் பல்கலைக்கழகத்திலிருந்து மின்துறை பொறியியலில் இளங்கலை பட்டம் பெற்றார். 1925ல்  கொலராடோ பல்கலைக்கழகத்திடம் இருந்து ஒரு எம் எஸ் முதுகலை பட்டம் பெற்றார். யேல் பல்கலைக்கழகத்தில் 1928ஆம் ஆண்டு முனைவர் பட்டம் வென்றார்.  யேல் பல்கலைக்கழகத்தில் முனைவர் பட்டம் பெறும்போது பெல் ஆய்வுகூடத்தில்  வேலைவாய்ப்பு பெற்றார். பின்னர் ஐக்கிய அமெரிக்காவின் விவசாயத் துறையிலும் மக்கள் தொகை கணக்கெடுப்பு துறையிலும் வேலை செய்தார். மக்கள் தொகை கணக்கெடுப்பு துறையில் சேன் டக்லச் மெக்ஆர்தூர்  கீழே வேலை செய்யும் பொழுது சப்பாணீயர்களூக்கு புள்ளியியல் செயல்முறை கட்டுப்பாடு செயல்பாடுகள் குறித்து கற்றுக் கொடுத்தார். பிற்காலத்தில் நீயூ யார்க் பல்கலைக்கழகத்தில் பேராசிரியராக பணியாற்றியுள்ளார்.

## மேற்கோள்கள்


பகுப்பு:1900 பிறப்புகள்
பகுப்பு:1993 இறப்புகள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:யேல் பல்கலைக்கழக முன்னாள் மாணவர்கள்
ஜல்தாபாரா தேசியப் பூங்கா

**ஜல்தாபாரா தேசியப் பூங்கா** (ஆங்கிலம்: Jaldapara National Park) கிழக்கு இமயமலை அடிவாரத்தில் மேற்கு வங்காளம் மாநிலத்திலுள்ள *ஜல்பாய்குரி* மாவட்டத்தில் அமைந்துள்ளது. இந்தப் பூங்காவின் அருகில் *தோர்ஸா* ஆறு செல்கிறது. இந்தப் பூங்காவானது கடல் மட்டத்தில் இருந்து 61 மீட்டர்கள் உயரத்தில் அமைந்துள்ளது. இந்தப் பூங்காவின் மொத்தப் பரப்பளவு 216.51 சதுர கிலோமீட்டர்கள் ஆகும். இது 1941 ஆம் ஆண்டு வன விலங்குகள் காப்பகமாக அறிவிக்கப்பட்டது.2012 ஆம் ஆண்டு மே மாதம் இது தேசியப் பூங்காவாக அறிவிக்கப்பட்டது. இங்கு பலவகையான தாவர வகைகளும், விலங்கினங்களும் உள்ளன. தற்போது அதிக அளவில் இந்திய ஒற்றைக் கொம்பு காண்டாமிருகங்கள் கானப்படுகின்றன. இதன் அருகில் உள்ள *சில்லபாட்டா* யானைகளின் முக்கிய வலசைப் (elephant corridor) பாதையாக உள்ளது. இங்கு கடமான்கள், புள்ளிமான்கள், காட்டுப்பன்றிகள் மற்றும் காட்டெருதுகள் அதிக அளவில் காணப்படுகின்றன.
## புகைப்படங்கள்
இந்த தேசியப் பூங்காவின் புகைப்படங்கள் கீழே,

File:Wild Elephants at Jaldapara.JPG
File:EveningAtJaldapara.JPG
File:HollongRidingPoint.JPG


பகுப்பு:இந்திய தேசியப் பூங்காக்கள்
பகுப்பு:மேற்கு வங்காளம்
பகுப்பு:அலிப்பூர்துவார் மாவட்டம்
மதிகெட்டான் சோலை தேசியப் பூங்கா

**மதிகெட்டான் சோலை தேசியப் பூங்கா** (ஆங்கிலம்: Mathikettan Shola National Park) இந்தியாவின் கேரளா மாநிலத்தின் இடுக்கி மாவட்டத்தில்  *உடும்பன் சோலா* தாலுகாவில் அமைந்துள்ளது. இந்த தேசியப்பூங்கா 12.82 சதுர கிலோமீட்டர்கள் பரப்பளவு கொண்டது. 2008 ஆம் ஆண்டு நவம்பர் மாதம் இது தேசியப் பூங்காவாக அறிவிக்கப்பட்டது. 
## பெயர்க்காரணம்
மதிகெட்டான் சோலை என்பது தமிழ்ச் சொல்லிலிருந்து வந்ததாகும். இதற்கு அறிவை இழந்தவன் என்று பொருள். இப்பூங்காவில் நுழையும் போது ஏற்பட்ட வழிக் குழப்பத்தினால் இப்பெயர் வந்திருக்கிறது. பல்லுயிர்ப் பெருக்கத்தைப் பேணவும், வனவிலங்குகளைக் காக்கவும் இது தேசியப் பூங்காவாக அறிவிக்கப்பட்டது.
## வரலாறு
திருவிதாங்கூர் ஆட்சிக் காலத்தில் 1897 ஆம் ஆண்டில் இது பாதுகாக்கப்பட்ட வனப்பகுதியாக அறிவிக்கப்பட்டது. பின்னர் 2003 ஆம் ஆண்டு நவம்பர் மாதம் 21 ஆம் தியதி இப்பூங்காவின் சுற்றுச் சூழல், தாவரங்கள், விலங்கினங்கள் மற்றும் பறவைகளைப் பேண வேண்டும் எனத் தீர்மானிக்கப்பட்டது.

## யானைகள்
இந்தப் பூங்காவிற்கு  மூணார் பகுதியிலிருந்து யானைகள் வருகின்றன. போடிநாயக்கனூர், குமுளி ஆகிய இடத்திலுள்ள தனியார் ஆக்கிரமிப்புகளால் இவற்றின் வலசைப் (Elephant corridor) பாதைகள் பாதிக்கப்படுகின்றன.

## சுற்றுலாத் தகவல்
இந்த தேசியப் பூங்காவிற்கு மூணார்-குமுளி நெடுஞ்சாலை வழியாக மூணாரிலிருந்து *பூப்பாறை* வழியாகவும் அல்லது இடுக்கி வழியாக கொத்தமங்கலம் பாதையிலும் செல்லலாம். இதன் அருகில் உள்ள விமான நிலையம் மதுரை ஆகும். கோட்டயம் ரயில் நிலையம் அருகில் உள்ள ரயில் நிலையம் ஆகும்.

## மேற்கோள்கள்

பகுப்பு:கேரளத்திலுள்ள தேசியப் பூங்காக்கள்
பகுப்பு:திருவிதாங்கூர் நாடு
பகுப்பு:இடுக்கி மாவட்டம்
பகுப்பு:இடுக்கி மாவட்டத்திலுள்ள சுற்றுலாத் தலங்கள்
கசாரிபாக் தேசியப் பூங்கா

**ஹசாரிபாக் தேசியப் பூங்கா**(ஆங்கிலம்: Hazaribagh National Park) இந்தியாவின் ஜார்கண்ட் மாநிலத்தில் *[[ஹசாரிபாக்]]* நகரிலிருந்து 12 கிலோமீட்டர்கள் தொலைவில் அமைந்துள்ளது. இங்கு புலிகள், சிறுத்தைகள், கடமான்கள், புள்ளிமான்கள், காட்டெருதுகள், காட்டுப்பன்றி மற்றும் நீலான் போன்றவை அதிகம் காணப்படும். இப்பூங்கா ஹசாரிபாக் நகரிலிருந்து 17 கி.மீ. தொலைவிலும், ராஞ்சி நகரிலிருந்து இந்த தேசியப் பூங்கா 135 கிலோமீட்டர்கள் தொலைவிலும் அமைந்துள்ளது. சுற்றுலாப்பயணிகளின் வசதிக்காக காட்சிக் கோபுரங்கள் உள்ளன. இந்தப் பூங்காவில் புலிகளின் எண்ணிக்கை குறைவாக காணப்படுகிறது. மொத்தம் 14 புலிகள் 1991 ஆம் ஆண்டு கணக்கெடுப்பில் பதிவு செய்யப்பட்டன. இந்தப்பூங்கா 186 சதுர கிலோமீட்டர்கள் பரப்பளவு கொண்டது.

## மேற்கோள்கள்

பகுப்பு:இந்திய தேசியப் பூங்காக்கள்
பகுப்பு:ஜார்க்கண்டின் புவியியல்
பகுப்பு:சார்க்கண்டு காட்டுயிர் காப்பகங்கள்
ஆப்பிரிக்கத் தூக்கணாங்குருவி

**ஆப்பிரிக்கத் தூக்கணாங்குருவி** (***Quelea***) என்பது சிறிய பசரின் இன பறவையாகும். இது கூடு நெய்யும் "புளோசிடே" குடும்பத்தைத் சேர்ந்த ஆப்பிரிக்கா பிரதேசத்திற்குட்பட்ட பறவையாகும். இவை அளவில் சிறியதும் வீட்டுக்குருவி போன்று கூட்டமாக வாழும், தாவர விதைகளை உண்ணபதற்கேற்ற அலகினைக் கொண்ட பறவைகள். ஆப்பிரிக்கத் தூக்கணாங்குருவிகள் பரந்த பிரதேசத்தில் நாடோடியாக வாழக்கூடியவை. செவ்வலகு ஆப்பிரிக்கத் தூக்கணாங்குருவி உலகிலுள்ள அதிக எண்ணிக்கையான பறவை எனப்படுகிறது.

## வகைபாட்டியல்
இவற்றில் மூன்று வகைகள் காணப்படுகின்றன:

*செங்கழுத்து ஆப்பிரிக்கத் தூக்கணாங்குருவி - *Cardinal Quelea*
*செந்தலை ஆப்பிரிக்கத் தூக்கணாங்குருவி - *Red-headed Quelea*
*செவ்வலகு ஆப்பிரிக்கத் தூக்கணாங்குருவி - *Red-billed Quelea*

## உசாத்துணை

பகுப்பு:தூக்கணாங்குருவி
நீல சீகாரப் பூங்குருவி

**நீல சீகாரப் பூங்குருவி** (*Blue Whistling Thrush - Myophonus caeruleus*) என்பது இந்தியத் துணைக்கண்டத்தின் இமயமலையிலிருந்து தென்கிழக்கு ஆசியா வரை காணப்படும் ஓர் சீழ்க்கையொலி எழுப்பும் பறவையாகும். இது மனிதர் போன்று சத்தமாக சீழ்க்கையொலி மூலம் வைகறையிலும் அந்திப் பொழுதிலும் பாடுவதால் நன்கு அறியப்பட்டது. பரவியுள்ள இவை அளவிலும் இறகினாலும் துணை இனமாக கருதப்படுகின்றன. ஏனைய இனங்கள் போன்று இவை நிலத்தில், சிற்றோடை மற்றும் ஈரலிப்பான இடங்களில் காணப்படும் நத்தை, நண்டு, பழங்கள், பூச்சிகள் ஆகியவற்றை உண்கின்றன.

## துணையினங்கள்

ஆறு துணையினங்கள் இச்சிற்றினத்தின் கீழ் அங்கீகரிக்கப்பட்டுள்ளன:

* *மை. கே. தெம்மின்க்கி* விகோர்சு, 1831 – மத்திய ஆசியாவின் மலைகள் முதல் மத்திய மேற்கு சீனா மற்றும் வடகிழக்கு மியான்மர்
* *மை. கே. கேருலியசு* (இசுகோபோலி, 1786) - மத்திய, கிழக்கு சீனா
* *மை. கே. யூசெனீ* ஹூயூம், 1873 – மத்திய மியான்மர் முதல் கிழக்கு தாய்லாந்து, தெற்கு சீனா மற்றும் வடக்கு, மத்திய இந்தோசீனா
* *மை. கே. கிராசிரோசுட்ரிசு* ராபின்சன், 1910 - தென்கிழக்கு தாய்லாந்து, கம்போடியா மற்றும் வடக்கு, மத்திய மலாய் தீபகற்பம்
* *மை. கே. திக்ரோரிஞ்சசு* சால்வதோரி, 1879 - தெற்கு மலாய் தீபகற்பம் மற்றும் சுமாத்திரா
* *மை. கே. பிளவிரோசுட்ரிசு* (கோர்சூபீல்ட், 1821) - சாவகம்

## உசாத்துணை

பகுப்பு:திபெத்தியப் பறவைகள்
பகுப்பு:சீனப் பறவைகள்
பகுப்பு:நடு ஆசியப் பறவைகள்
பகுப்பு:இமயமலைப் பறவைகள்
பகுப்பு:பூங்குருவிகள்
நிக்கதேம்

**புனித நிக்கதேம்** என்பவர் விவிலியத்தின் படி இயேசுவின் சீடராவார். இவர் ஒரு பரிசேயரும் யூதத் தலைவர்களுள் ஒருவரும் ஆவார். இவர் யோவான் நற்செய்தியில் மூன்று முறை குறிக்கப்பட்டுள்ளார். முதல் முறையாக இவர் ஓர் இரவில் இயேசுவிடம் வந்து உரையாடியதாக யோவான் நற்செய்தி குறிக்கின்றது. இரண்டாம் முறையாக இவர் இயேசுவுக்காக  தலைமைக் குருக்களிடமும் பரிசேயர்களிடமும் 'ஒருவரது வாக்குமூலத்தைக் கேளாது, அவர் என்ன செய்தாரென்று அறியாது ஒருவருக்குத் தீர்ப்பளிப்பது நமது சட்டப்படி முறையாகுமா?' என்று கேட்டு இவர் பரிந்து பேசியதாக கூறுகின்றது. இறுதியாக அரிமத்தியா யோசேப்புவுக்கு இயேசுவின் உடலை அடக்கம் செய்ய இவர் உதவியதாக கூறுகின்றது.

இவர் முதலில் இயேசுவை இரவில் சந்தித்து உரையாடியப்பகுதியில் உள்ள விவிலிய வரிகள் மிகவும் புகழ் பெற்றதாகும். குறிப்பாக யோவான் 3:16 நற்செய்தியின் சுறுகம் என அழைக்கப்படுகின்றது. மேலும் பல கிறித்தவ பிரிவுகளில் மீள்பிறப்புக் கொள்கை (born again) இவ்வுரையாடலிலிருந்தே பெறப்படுகின்றது.

4ம் நூற்றாண்டின் மையத்தில் எழுதப்பட்ட திருமுறையினை சாராத *நிக்கதேம் நற்செய்தி* என்னும் நூல் இவரால் எழுதப்பட்டதாக கூறுகின்றது. ஆயினும் இது பின்னாட்களில் எழுதப்பட்ட போலி என்பது அறிஞர் கருத்து.

கிறித்தவ மரபுப்படி இவர் 1ம் நூற்றாண்டில் மறைசாட்சியாக கொல்லப்பட்டார் என்பர்.

## மேற்கோள்கள்

## வெளி இணைப்புகள்
*Jewish Encyclopedia: Nicodemus
*Catholic Encyclopedia: Nicodemus
*"St. Nicodemus", *Butler's Lives of the Saints*

பகுப்பு:திருமுறை நற்செய்திகளில் வரும் நபர்கள்
பகுப்பு:கிறித்தவப் புனிதர்கள்
பகுப்பு:முதலாம் நூற்றாண்டு இறப்புகள்
பகுப்பு:யோவான் நற்செய்தி
செவ்வலகு ஆப்பிரிக்கத் தூக்கணாங்குருவி

**செவ்வலகு ஆப்பிரிக்கத் தூக்கணாங்குருவி** (*Red-billed Quelea*; *Quelea quelea*) என்பது உலகின் மிகவும் அதிகமாக காணப்படும் வன பறவை இனமும், 1.5 பில்லியன் சோடி வளர்ந்த எண்ணிக்கையைக் கொண்டதாக கணக்கிடப்பட்டுள்ளது. இவற்றின் முழு எண்ணிக்கை பற்றிய சில கணக்கெடுப்பு 10 பில்லியனுக்கு அதிகம் என்கின்றது. இவற்றின் முழு எண்ணிக்கையும் துணை சகாரா ஆப்பிரிக்காவில் ஆழமாக காட்டுப்பகுதிகளிருந்து தென்னாப்பிரிக்கா வரை காணப்படுகின்றன. இது கூடு நெய்யும் "புளோசிடே" குடும்ப சிறிய பசரின் பறவையாகும்.

## உசாத்துணை

பகுப்பு:தூக்கணாங்குருவி
எக்சைட் 7

**எக்சைட் 7** என்பது இலத்திரனியல் உற்பத்தி நிறுவனமான தோஷிபா அறிமுகப்படுத்தியுள்ள கைக்கணினி ஆகும். இது கூகிளின் அண்ட்ரொயிட் 4.2.2 ஜெல்லி பீன் இயங்கு தளம்|ஜெல்லி பீன் இயங்கு தளத்தை அடிப்படையாகக் கொண்டுள்ளது. இதன் பிரதான நினைவகம் 1 கிகா பைட்ஸ் நேரடி அணுகல் நினைவகத்தைக் கொண்டுள்ளது. மேலும் இது எட்டு கிகாபைட்டு சேமிப்பு நினைவகத்தையும் கொண்டுள்ளது. இதன் அறிமுக விலையானது நூற்று எழுபது அமெரிக்க டொலர்களாகும்.

பகுப்பு:கைக் கணினிகள்
பப்பி லஹரி

**பப்பி லஹரி** (*Bappi Lahiri*) அல்லது ஆலோகேஷ் லஹரி (27 நவம்பர் 1952 - 15 பெப்ரவரி 2022) இந்தியத் திரையுலகில் ஒரு இசையமைப்பாளர் ஆவார். இந்திய சினிமாவில் டிஸ்கோ இசை பயன்படுத்துவதை பிரபலப்படுத்தியதில் இவருக்கும் பங்கு உண்டு.

## இசையமைத்த தமிழ்த் திரைப்படங்கள்
# அபூர்வ சகோதரிகள் - (1983)
# பாடும் வானம்பாடி - (1985)
# கிழக்கு ஆப்பிரிக்காவில் சீலா - (1987)

## இறப்பு
பப்பி லஹிரி நுரையீரல் தொற்று காரணமாக மும்பையில் 2022 பெப்ரவரி 15 அன்று இரவு 11:45 மணிக்கு தனது 69ஆவது வயதில் காலமானார். 

## மேற்கோள்கள்

பகுப்பு:இந்தியத் திரைப்பட இசையமைப்பாளர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:1952 பிறப்புகள்
பகுப்பு:2022 இறப்புகள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:பிலிம்பேர் விருதுகள் வென்றவர்கள்
சந்திரவாசி

**சந்திரவாசி** (cendrawasih) என இந்தோனேசியாவிலும் பப்புவா நியூகினியிலும் அழைக்கப்படுகின்றனவும் **சொர்க்கப் பறவை** என்ற பொருளில் ஆங்கிலத்தில் (*birds-of-paradise*) அழைக்கப்படுவதனவுமான பறவையினங்கள் பசரீன்கள் வரிசையிலுள்ள "சந்திரவாசி" குடும்ப பறவையாகும். இவற்றின் பெரும்பான்மை நியூ கினி மற்றும் அதன் சூழலும், சிறிய அளவில் மலுக்கு தீவுகள் மற்றும் கிழக்கு ஆஸ்திரேலியா ஆகிய இடங்களில் காணப்படுகின்றன. இக்குடும்பத்தைச் சேர்ந்த 14 வகைகளில் நாற்பத்தியொரு இனங்கள் காணப்படுகின்றன. இப்பறவைகள் அவற்றின் பால் ஈருருமை இனத்தின் ஆண் பறவைகளின் இறகு அமைப்பு, மிகவும் நீண்ட மற்றும் அலகு, செட்டை, வால் அல்லது தலை ஆகிய இடங்களிலிருக்கும் விரிவான இறகுகள் அமைப்பு ஆகியவற்றால் சிறப்பாக அறியப்பட்டவை. இவற்றில் பல மழைக்காடுகளை வசிப்பிடமாகக் கொண்டவை. இவற்றின் எல்லா இனங்களும் பழங்களை உணவாகவும், சிறியளவானவை கணுக்காலிகளையும் உண்ணும். சந்திரவாசிகள் பல வகையான இனப்பெருக்க முறைகளாக ஒருதுணை மணம் முதல் போட்டி வகை பலதுணை மணம் வரை கொண்டுள்ளன.

## உசாத்துணை


பகுப்பு:மேற்கு நியூ கினி
பத்மு யோவான்

thumb|பத்மு தீவில் புனித யோவான்
**பத்மு யோவான்** என்பது தற்கால அறிஞர்கள் புதிய ஏற்பாட்டின் இறுதி நூலான திருவெளிப்பாடு நூலின் ஆசிரியருக்கு அளிக்கும் பெயராகும்.  இந்நூலே இதன் ஆசிரியர் பெயர் யோவான் எனவும் அவர் கிரேக்க தீவுகளுல் ஒன்றான பத்முவில் வசிப்பதாகவும் எனக்குறிக்கின்றது. இதனால் சில அறிஞர்கள் இவர் தோமிசியன் துவங்கிய கிறித்தவ துன்புறுத்தல்களின் காலத்தில் பத்மு தீவுக்கு நாடுகடத்தப்பட்டவர் என நம்புகின்றனர்.

மரபுப்படி திருத்தூதர் யோவானே இந்நூல், யோவான் நற்செய்தி, மற்றும் யோவானின் முதல், இரண்டாம், மற்றும் மூன்றாம் திருமுகங்களின் ஆசிரியராகக் கருதப்படுகின்றார். இன்னூலின் ஆசிரியர் தாம் ஒரு திருத்தூதர் என்றோ இயேசுவின் சீடர் என்றோ அவர் தம்மைப் பற்றிக் கூறிக் கொள்ளவில்லை. மொழி நடை, இலக்கணம், இறையியல், கருத்துக்கள் ஆகியவற்றை ஆராய்ந்து பார்த்தால் இது  யோவான் நற்செய்தியை எழுதிய ஆசிரியரால் எழுதப்பட்டிருக்க இயலாது என்பர். தொடக்க காலத்திலிருந்தே கிறிஸ்தவ எழுத்தாளர்கள் இந்நூலின் ஆசிரியர் திருத்தூதர் யோவானே என்று கூறி வந்திருப்பதால் இந்நூலாசிரியர் யோவான் என்னும் பெயருடைய தொடக்க கால மூப்பர் ஒருவராய் இருந்திருக்க வேண்டும் என்று நம்பப்படுகிறது. இம்மூப்பரே பத்மு யோவான் என்னும் பெயரால் அழைக்கப்படுகின்றார்.

## மேற்கோள்கள்


பகுப்பு:கிறித்தவ சித்தர்கள்
பகுப்பு:கிறித்தவ இறைவாக்கினர்கள்
பகுப்பு:புதிய ஏற்பாட்டு நபர்கள்
பகுப்பு:திருவெளிப்பாடு
சூரசேனதேசம்

**சூரசேனதேசம்** சந்திர வமிசத்தில் பிறந்து சூரத்தன்மை பொருந்திய படைகளைச் சேர்த்தும், தானும் அதிதீர, வீர, சூரனாய் அரசாண்ட அரசன் சூரசேனன். அவனது ஆட்சிக்குட் பட்ட பகுதி சூரசேனதேசமாயிற்று.

## இருப்பிடம்
குருதேசத்திற்கு தெற்கிலும், குந்தலதேசத்தின் வடபூமியின் கிழக்கிலும், யமுனை நதியின் மேற்கு கரையில் சால்வதேசத்திற்கு நேர் கிழக்கிலும், பரந்துவிரிந்த நிலபரப்பானது. இத்தேசத்தின் பூமி அமைப்பு மட்டமானது, மிகவும் தாழ்ந்து யமுனையின் நீர்மட்டத்திற்கு கீழ்பட்டதாகவே இருக்கும்.

## பருவ நிலை
இந்த தேசத்தில் குளிர், பனி அதிகமாக இருக்காது, மழை மாத்திரம் சித்திரை, வைகாசி மாதம் முதல் புரட்டாசி மாதம் முடிய விடாமல் பெய்துகொண்டே இருக்கும். விசுவாமித்திரர் ஆசிரமம் இந்த தேசத்தின் தென்மேற்கில் புஷ்கரம் என்ற ஏரியின் கரையில் இன்றும் உள்ளது( ஆண்டு 1918).

## மலை, காடு, மிருகங்கள்
இந்த தேசத்தின் வடக்கேயும், சிறிய மலைகள் உண்டு, இம்மலைகளில் மிக முக்கியமானது கோவர்த்தனம் ஆகும். மலையின் அடிவாரத்திலிருந்து பரந்து விரிந்த காடுகளும், அவைகளில் வெண்மையான பசுக்களும், நீலப்பசுக்களும், அதிகமான தாமரைக் குளங்களும், சரபுன்னை, புந்நாகம், தேவலிங்கை, கடம்பு, நாவல், மா, பலா, கொங்கு, குடசம் என்னும் குடமல்லிகை, செண்பகம், பாரிசாதம் ஆகிய மரங்கள் ஏராளமாய் இருக்கும்.

## ஆறு வித ருது
ஒரு ருதுவிற்கு இரண்டு,  மாதங்கள் வீதம் ஆறு ருதுக்கள் இருந்துள்ளது. அவை 
  
               
## நதிகள்
இந்த தேசத்தின் வடக்கிலும் கிழக்கிலும் மிக ஆழமானதும், கருமையான நிறமுடைய நீர் நிறைந்து ஓடுகிற ஜீவ நதியான யமுனையும், இத்தேசத்தின் மேற்கிலிருந்து **கோவர்த்தன** மலையிலிருந்து சிறு, சிறு  நீர் ஓடைகள்  ஓடி, யமுனை நதியுடன் கலந்து விடும் நதிகள் முக்கியமானவை.

## விளைபொருள்
இந்த தேசத்தில்  நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

## நகரம்
**மதுரை**  இத்தேசத்தின் முக்கிய நகராகும். இந்நகரத்திற்கு கிழக்கில்  சிற்ப சாத்திர முறைப்படி கட்டிய கோட்டைகள், பெரிய, பெரிய அரண்மனைகள், நிறைந்த **கோகுலம்** என்ற நகரமும் இருந்துள்ளன. இந்த  கோகுலத்தை  **திருவாய்ப்படி** என பெரியாழ்வாரால் பெயர் சூட்டப்பட்டுள்ளது.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
குந்திதேசம்

**குந்திதேசம்** குந்தலதேசத்திற்கு நேர்வடக்கிலும், ஆபீரதேசத்திற்கு கிழக்கிலும், சூரசேனதேசத்திற்கு தெற்கிலும், **நைமிசாரண்யத்தின்** மேற்குதிசையில் யமுனாநதியின் ஓரத்தில் சதுரமாகப்  பரவி இருந்த தேசம்.

## இருப்பிடம்
இந்த **குந்திதேசத்தின்** பூமி அமைப்பானது மேடு பள்ளம் இல்லாமல் சமமாகவே  இருக்கும். இந்த தேசத்தின் தெற்கில் ஓடும் சர்மண்வதி ஆறு யமுனா நதியுடன் சேரும் பூமிகள் மட்டும் கொஞ்சம் தாழ்ந்து செழித்து இருக்கும்.

## பருவ நிலை
இந்த தேசத்தில் குளிர், பனி அதிகமாக இருக்காது, மழை மாத்திரம் சித்திரை, வைகாசி மாதம் முதல் புரட்டாசி மாதம் முடிய விடாமல் பெய்துகொண்டே இருக்கும்.

## மலை, காடு, மிருகங்கள்
இந்த தேசத்தின் வடக்கேயும், மேற்கேயும் பெரிய மலைகள் உண்டு, மலையின் அடிவாரத்திலிருந்து பரந்து விரிந்த காடுகளும், அவைகளில் யானை, கரடி, புலி முதலிய மிருகங்கள் அதிகமாக இருக்கும்.

## நதிகள்
இந்த தேசத்தின் வடக்கு பக்கத்தில் இருக்கும் மலைகளிலிருந்தும், மேற்கில் இருக்கும் **சேநாமலை**யிலிருந்தும் குந்தி தேசத்தின் கிழக்கு முகமாய் ஓடி, ஜீவ நதியான யமுனையுடன் இணைந்துவடுகிறது.

## விளைபொருள்
இந்த தேசத்தில்  நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:ஆசியாவின் முன்னாள் நாடுகள்
மத்சுயதேசம்

**மத்சுயதேசம்** குருதேசத்திற்கு நேர்மேற்கிலும், பாஹ்லிகதேசத்திற்கு தென்மேற்கிலும், சால்வதேசத்திற்குக் வடகிழக்கில் விபாசா நதியின் கிழக்கு பாகத்திலே பரவி இருந்த தேசம்.

## இருப்பிடம்
இந்த மத்சுயதேசமானது, முழுமையும் செம்மண்ணும்,மிருதுவான பூமியாக இருக்கும். இந்த தேசத்தின் இந்த பூமி அமைப்பால் கடலை, கோதுமை, மற்றும் மரங்களும் செழித்து இருக்கும்.

## பருவ நிலை
இந்த தேசத்தில் குளிர், பனி அதிகமாக இருக்காது, மழை மாத்திரம் சித்திரை, வைகாசி மாதம் முதல் புரட்டாசி மாதம் முடிய விடாமல் மாதம் மும்மாரி மழை பெய்துகொண்டே இருக்கும். பாஞ்சாலம், கோசலம், நிசதம் முதலான தேசங்களில் சித்திரை மாத ஆரம்பத்தில் தென்கிழக்கில் காற்று வீச மழை பெய்யும், கார்த்திகை மாதம் முதல் நல்ல வெயில் தோன்றும்.

## மலை, காடு, மிருகங்கள்
இந்த தேசத்தின் வடக்குப்  பக்கத்தில் **துரந்தரம்** என்ற பெரிய மலை உண்டு, மலையின் அடிவாரத்திலிருந்து சிறிய காடுகளும், அவைகளில் சில சிறு மிருகங்கள் அதிகமாக இருக்கும். இந்த தேசத்தின் கிழக்கில்  சிறு, சிறு மலைகள் உள்ளது.

## நதிகள்
இந்த மலைகள் சதத்ருநதியும், அமிர்தசரசுக்கு அருகில் உண்டாகி விபாசா நதியும் இணைந்து சால்வதேசத்தின் வடமேற்கு திசையில் ஓடி, சிந்து நதியுடன் இணைந்து வடுகிறது. .

## விளைபொருள்
இந்த தேசத்தில்  நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
திரிகர்த்ததேசம்

**திரிகர்த்ததேசம்** கேகயதேசத்திற்கு தென்மேற்கிலும், மாத்ரதேசத்திற்கு தெற்கிலும்,சதத்நதியின் அருகிலும் பரவி இருந்த தேசம்.

## இருப்பிடம்
இந்த திரிகர்த்ததேசத்தின், மேற்குபாகம் முழுமையும் சதத்ருநதியின் வெள்ளப் பெருக்கினால் மிகுந்த செழுமையாக இருக்கும். இந்த தேசத்தின் மூன்று பாக பூமி கரடுமுரடாகவும், மேடு பள்ளங்களையும், சுண்ணாம்புக் கற்பாறைகளால் சூழப்பட்டதாயும் இருக்கும்.

## பருவ நிலை
இந்த தேசத்தில் குளிர், பனி அதிகமாக இருக்காது, மழை மாத்திரம் சித்திரை, வைகாசி மாதம் முதல் புரட்டாசி மாதம் முடிய விடாமல் மாதம் மும்மாரி மழை பெய்துகொண்டே இருக்கும். கேகயம், பாஹ்லிகம், மாத்ரம், காந்தாரம் முதலான தேசங்களில் நல்ல வெயில் தோன்றும் ஆனால் வெய்யிலை ஒருவரும் காணமுடியாது.

## மலை, காடு, மிருகங்கள்
இந்த தேசத்தின் வடக்கிலும், கிழக்கிலும் ஓடும் முக்கிய நதிகளின் கரைகளில் சிறு, சிறு மலைகளும், ஒரு பெரிய குன்றுகளுக்கும் ஹரிகிரி என்றும் விஷ்ணுகிரி ஆகியவற்றைச்சுற்றி   சிறிய காடுகளும், அவைகளில் சில சிறு மிருகங்கள் அதிகமாக இருக்கும். இந்த தேசத்தின் கிழக்கில்  சிறு, சிறு மலைகள் உள்ளது.

## நதிகள்
இந்த தேசத்தின் வடமேற்கு பாகத்தில் ஐராவதி நதியும், கிழக்குப் பாகத்தில் சதத்ருநதியும் இணைந்து திரிகர்த்ததேசத்தின் வடமேற்கு திசையில் ஓடி, சிந்து நதியுடன் இணைந்து வடுகிறது. .

## விளைபொருள்
இந்த தேசத்தில்  நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
கேகயதேசம்

**கேகயதேசம்** குருதேசத்திற்கு தென்மேற்கிலும், திரிகர்த்ததேசத்திற்கு வடக்கிலும்,மத்ரதேசத்திற்கு தெற்கிலும் ஐராவதீ நதியின் கரையோரத்தில் பரவி இருந்த தேசம்.

## இருப்பிடம்
இந்த தேசத்தின், தெற்குபாகத்திற்கு சவராஸ்டிரதேசம் என்று பெயர், இதுபோலவே வடக்கு பாகத்திற்கு வடக்கு சவராஸ்டிரம் என்றும் உத்தர கேகயம் என்றும், பெயர் வழங்கப்பட்டு வருகிறது. இது சிறிய தேசமாக இருந்த போதிலும் இந்த தேசத்தின் நடு பாக பூமி கேகயதேசமாக இருக்கும்.

## பருவ நிலை
திரிகர்த்ததேசத்திற்கு ஏற்பட்ட பருவ நிலையும், பூமி வளப்பமும், பெரும்பாலும்  இந்த தேசத்திற்கு உண்டு. குளிர், மழை விடாமல் மாதம் மும்மாரி மழை பெய்துகொண்டே இருக்கும். கேகயம், பாஹ்லிகம், மாத்ரம், காந்தாரம் முதலான தேசங்களில் நல்ல வெயில் தோன்றும் ஆனால் வெய்யிலை ஒருவரும் காணமுடியாது.

## மலை, காடு, மிருகங்கள்
இந்த தேசத்தின் வடக்கில் உள்ள ஒரு பெரிய குன்றுகளுக்கும் அருணகிரி என்று பெரிய மலையும், சதத்ரு நதியின் கரையோரமாய் வடக்கில் கொஞ்சம் நீண்டு இருக்கிறது. இதன் நடுவில் கொஞ்சம்  இடைவெளியுண்டு, இதில் சிறிய காடுகளும், அவைகளில் கருங்குரங்கு, பெரிய மலைப்பாம்பு, கரடி ஆகிய  மிருகங்கள் அதிகமாக இருக்கும். இந்த தேசத்தின் பூமிவளம் மிகவும் நன்மையானபடியால் கொடிய மிருகங்கள் அதிகம் இம்மலைகளில் இல்லை.

## நதிகள்
இந்த தேசத்தின் தெற்குமுனையில் அருணகிரி மலை  தொடர்ச்சியின் முடிவில் விபாசா நதியும், கிழக்குப் பாகத்தில் சதத்ருநதியும் இணைந்து மகாநதியுடன் சேருகிறது. இந்த தேசத்திற்கும், திரிகர்த்ததேசத்திற்கும், கேகய தேசத்திற்கும் எல்லையாக சென்று வநாயு தேசத்தின் சமீபத்தில் சிந்து நதியுடன் இணைகிறது.

## விளைபொருள்
இந்த தேசத்தில்  நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
சாத்புரா தேசியப் பூங்கா

**சாத்புரா தேசியப் பூங்கா** (ஆங்கிலம்: Satpura National Park) இந்தியாவின் மத்தியப் பிரதேசம் மாநிலத்தில் *[[ஹோசங்காபாத் மாவட்டம்|ஹோஸன்காபாத்* மாவட்டத்தில்]] அமைந்துள்ளது. இங்குள்ள *[[சாத்பூரா மலைத்தொடர்|சாத்புரா மலைத் தொடர்கள்]]* என்ற பெயரிலிருந்து இதற்கு *சாத்புரா தேசியப் பூங்கா* என்று பெயர் சூட்டப்பட்டது. இந்த தேசியப் பூங்காவின் மொத்தப் பரப்பளவு 524 சதுர கிலோமீட்டர்கள் ஆகும். இந்தப் பூங்கா *போரி வனவிலங்குகள் காப்பகம்* மற்றும் *பாஞ்ச்மார்த்தி வனவிலங்குகள் காப்பகம்* ஆகியவற்றையும் உள்ளடக்கியது. இவை அனைத்தும் சேர்த்து மொத்தம் 1427 சதுர கிலோமீட்டர்கள் பரப்பளவு கொண்டது. இந்த தேசியப் பூங்காவானது 1981 ஆம் ஆண்டு உருவாக்கப்பட்டது. இந்தப் பூங்காவானது கடல் மட்டத்தில் இருந்து 300 முதல் 1352 மீட்டர்கள் உயரம் உடையது. இதன் அருகில் உள்ள நகரம் *பாஞ்ச்மார்த்தி* ஆகும். அருகில் உள்ள தொடர்வண்டி நிலையம் *பிபாரியா* ஆகும். இந்தப் பூங்கா பல்லுயிர்ப் பெருக்க பூங்காவாக விளங்குகிறது. இங்கு புலிகள், சிறுத்தைகள், கடமான்கள், புள்ளி மான்கள், நாற்கொம்பு மான்கள், இந்தியச் சிறுமான்கள், கடமாக்கள், காட்டுப்பன்றிகள், கரடிகள், புல்வாய்கள், நரிகள், முள்ளம்பன்றிகள் மற்றும் இந்திய மலை அணில்கள் போன்றவை அதிக அளவில் காணப்படுகின்றன. இந்தப் பூங்காவில் மூலிகைத் தாவரங்கள், புற்கள் மற்றும் மூங்கில்கள் காணப்படுகின்றன.''
## உலகப் பாரம்பரியக் களம்
யுனெஸ்கோ நிறுவனம் சூலை 2021-இல் இந்தியாவின் ஆறு  பண்பாட்டு களங்களை உத்தேச உலகப் பாரம்பரியக் களங்களாக தேர்வு  செய்துள்ளது. அதில் சாத்புரா தேசியப் பூங்கா ஒன்றாகும். 

## வெளி இணைப்புகள்
*சாத்புரா தேசியப் பூங்கா
## மேற்கோள்கள்

பகுப்பு:உலகப் பாரம்பரியக் களங்கள்

பகுப்பு:இந்தியாவில் உள்ள உலக பாரம்பரியக் களங்கள்

பகுப்பு:இந்திய தேசியப் பூங்காக்கள்
பகுப்பு:மத்தியப் பிரதேசம்
தரவு ஈட்டல்

*தரவு ஈட்டல்* என்பது ஆங்கிலத்தில் Data Acquisition என்பதை குறிக்கும். தரவு ஈட்டல்  என்பது  பருப்பொருள் நிலைமையில்  உள்ள சூழ்நிலையில் இருந்து தேவையான மாதிரி சமிக்ஞைகளை எண்ணிம எண் மதிப்புகளாக மாற்றி கணினியில் பயன்படுத்தும் அளவிற்கு கொண்டு வருவதாகும். பொதுவாக தரவு ஈட்டல் அமைப்புகள் ஒப்புமைக் குறிகையிலிருந்து எண்ணிலக்கச் சைகையாக மாற்றி செயல்படுத்தும் அமைப்பாக உள்ளது.

## தரவு ஈட்டல் அமைப்பின் கூறுகள்
* உணர்கருவி(Sensor)
* புல மின்னிணைப்பு (Field Wiring)
* குறிவு பக்குவப்படுத்துதல் (Signal Conditioning)
* தரவு ஈட்டல் வன்பொருள்
* தரவு ஈட்டல் மென்பொருள்

## மேற்கோள்கள்


பகுப்பு:தரவு
குந்தலதேசம்

**குந்தலதேசம்** தசார்ணதேசத்திற்கு வடக்கிலும், சூரசேனதேசத்திற்கு தென்மேற்கிலும், ஆபீரதேசத்திற்கு வடகிழக்கிலும் பரவி இருந்த தேசம்.

## இருப்பிடம்
இந்த குந்தலதேசமானது குரு, சூரசேநம் முதலிய தேசங்களைக் காட்டிலும்  கிழக்கு மேற்கில் நீண்டு நீலமுள்ளதாய் இருக்கும். இந்த தேசத்தின் தெற்கு முகமாய் ஓடும் யமுனா நதியின்  வெள்ளப் பெருக்கால் பூமிகள் மட்டும் கொஞ்சம் தாழ்ந்து செழித்து இருக்கும்.

## பருவ நிலை
இந்த தேசத்தில் குளிர், பனி அதிகமாக இருக்காது, மழை மாத்திரம் சித்திரை, வைகாசி மாதம் முதல் புரட்டாசி மாதம் முடிய விடாமல் பெய்துகொண்டே இருக்கும்.

## மலை, காடு, மிருகங்கள்
இந்த தேசத்தின் நடுவில் ஓடும் யமுனையின் கிழக்குப் பக்கத்தில் **கௌரீகிரி** என்ற பெரிய மலை உண்டு, மலையின் அடிவாரத்திலிருந்து பரந்து விரிந்த காடுகளும், அவைகளில் யானை, கரடி, புலி முதலிய மிருகங்கள் அதிகமாக இருக்கும். யமுனையின் கிழக்கில் இந்த **கௌரீகிரி**யைச்- சுற்றிலும் உள்ள தேசம் **உலூதம்** என்பதாகும். இந்த  **உலூதம்** குந்தலதேசத்தின் உபதேசமாகும்.

## நதிகள்
இந்த தேசத்தின் கிழக்கு பக்கத்தில் இருக்கும் **கௌரீகிரி** மலைகளிலிருந்தும், **பார்கவீ** எனகற நதி உண்டாகி குந்தலதேசத்தின் மேற்கு முகமாய் ஓடி, தெற்கு முகமாய் திரும்பி ஜீவ நதியான யமுனையுடன் இணைந்துவிடுகிறது.

## விளைபொருள்
இந்த தேசத்தில்  நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
கோசலதேசம்

**கோசலதேசம் ** பாஞ்சாலதேசத்திற்கு தென்கிழக்கிலும், கங்கோத்பத்திதலம், வேதப்பிரயாகை, கொதார சேத்திரம், நேபாளம் இவைகளுக்கு தெற்கிலும், ஆரட்ட, விதேக தேசங்களுக்கு மேற்கிலும், நிசத்தேசத்திற்கு வடக்கிலும், நைமிசாரண்யத்திற்கு வெகுதூரம் கிழக்கிலும் பரவி இருந்த தேசம்.

## இருப்பிடம்
இந்த தேசமானது, கங்கை, யமுனை, ஆகிய நதிகளுக்கு மேற்குபாகத்தில் காசுமீரம், காந்தாரம், பர்ப்பரம், வநயு, சிந்து, சௌவீரம், மாளவம், அவந்தி, குந்தி, சூரசேநம், மத்சயம் தேசத்தின் எல்லை வரையிலும், பரவி  இருக்கிற தேசம். இது வடகோசலம் என்றும், தென்கோசலம் என்றும்  உள்ளது. தென் கோசலத்திற்கு **நைகபருசடம்** என்றும் பெயர் உண்டு.

## பருவ நிலை
இமயமலூயின் நடுபாகத்தில் உருவாகும் சரயூநதி, தமசாநதி, கங்காநதி என்னும் இம்மூன்றின் நீர் ஏறிப்போவதற்கு தகுந்த பூமி, குளிர், மழை விடாமல் மாதம் மும்மாரி மழை பெய்துகொண்டே இருக்கும்.

## மலை, காடு, மிருகங்கள்
இந்த தேசத்தின் தெற்கில் உள்ள ஒரு பெரிய குன்றுக்கு சித்திரகூடமென்றும், கோசல தேசத்தின்  நான்குபுறமும், கபிலகிரி,நாரதகிரி, நாதபர்வதம் ஆகிய மலைகளும், சிறிய காடுகளும், அவைகளில் கருங்குரங்கு, பெரிய மலைப்பாம்பு, கரடி, பன்றி, புலி, யானை ஆகிய  மிருகங்கள் அதிகமாக இருக்கும். இந்த தேசத்தின் பூமிவளம் மிகவும் நன்மையானபடியால் கொடிய மிருகங்கள் அதிகம் இம்மலைகளில் இல்லை.

## நதிகள்
இந்த தேசத்தின் வடக்கு எல்லையில் சரயூ நதியும், செழிப்பான பகுதியில் கங்கைநதியுடன் சேருகிறது.

## விளைபொருள்
இந்த தேசத்தில்  நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
பாஞ்சாலதேசம்

**பாஞ்சாலதேசம் ** கோசலதேசத்திற்கு வடமேற்கிலும், குருதேசம், பாஹ்லிகதேசத்திற்கு நேர்கிழக்கிலும், இமயமலையின் **தரணசு** தலத்திற்கு வடக்கிலிருந்து தெற்கில் தாழ்த பூமியில் விசாலமாகப் பரவி இருந்த தேசம்.

## இருப்பிடம்
இந்த தேசமானது, சூரசேனதேசம் போன்றே மண் அமைப்புடையது. இமயமலையை அடுத்து இருப்பதால் குளிர், மழை, பனி எப்பொழுதும் விடாமல் பெய்து கொண்டே இருக்கும்.இது கற்பாறையும், மண்ணும் கலந்த பூமியாக இருக்கும்.

## பருவ நிலை
இமயமலயின் நடுபாகத்தில் உருவாகும் சரயூநதி, தமசாநதி, கங்காநதி என்னும் இம்மூன்றின் நீர் ஏறிப்போவதற்கு தகுந்த பூமி, குளிர், மழை விடாமல் மாதம் மும்மாரி மழை பெய்துகொண்டே இருக்கும்.

## மலை, காடு, விலங்குகள்
இந்த தேசத்தின் வடக்கில் உள்ள இமயமலையின் சிறு மலைத்தொடர்களே தெற்கு நோக்கி ஓங்கி நின்று பெரிய மலைகளாக  நான்குபுறமும், சிறுமலைகளும், சிறிய காடுகளும், அவைகளில் கருங்குரங்கு, பெரிய மலைப்பாம்பு, கரடி, பன்றி, புலி, யானை ஆகிய கொடிய  விலங்குகள் அதிகமாக இருக்கும். இந்த தேசத்தின் பூமிவளம் மிகவும் நன்மையானபடியால் வளம் நிறைந்த தோட்டங்கள் சூழ்ந்த பகுதியாக இருக்கும்.

## நதிகள்
இந்த தேசத்தின் மேற்குபாகத்தில்  செழிப்பான பகுதியில் கங்கைநதியும், இதற்கு கிழக்கில் **தமசா** நதியும், **காஞ்சனாசம்** என்னும் மலையிலிருந்து **காஞ்சனாசி**  என்ற நதியும் ஓடுகிறது.  ஹரித்துவார் என்னும் நகருக்கு நேர்தெற்கில் **கபிலா** என்ற நதி ஓடி  **காஞ்சனாசி**  நதியுடன் சேர்ந்து கங்கையுடன் இணைகிறது.

## விளைபொருள்
இந்த தேசத்தில்  நெல், கோதுமை, கரும்பு முதலியனவும், தாமிரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

## நகரம்
இந்த **பாஞ்சாலதேசத்தின்** வட எல்லையில்தான் மாயா என்னும் ஒரு பெரிய நகரமுள்ளது. இது புராணகாலத்தில் ஹரித்துவார் என்றும் அழைக்கப்படுகிறது. இங்கு **பத்ரிகாசிரமம்** என்னும் பத்ரி நாராயணனுடைய கோவிலும் உள்ளது.

## இவற்றையும் பார்க்கவும்
*ஹரித்துவார்

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
வில்சனின் சொர்க்கப் பறவை

**வில்சனின் சொர்க்கப் பறவை** (*Wilson's Bird-of-paradise*, *Cicinnurus respublica*) என்பது சிறிய,  நீளமுடைய, பரடிசயிடே குடும்ப பசரின் பறவையாகும். ஆண் பறவை சிவப்பும் கரும்பும் கொண்டு, கழுத்தில் மஞ்சள் போர்வையுடன், மெல்லிய பச்சை வாயுடன், உயர் நீல பாதங்களுடன் இரு வளைந்த செங்கருநீல வால் இறகுடன் காணப்படும். தலை மறைவற்ற நீலமாகவும், கருப்பு இரட்டை குறுக்கு ஒப்பனையுடனும் காணப்படும். பெண் பறவை பழுப்பாக கருநீல முடியுடன் காணப்படும்.

## வெளியிணைப்புகள்
* IUCN Red List
* BBC Video Segment - Wilson's Bird of Paradise
* Red Data Book 
* Alternate Image (PBase)

பகுப்பு:சந்திரவாசிகள்
நிசததேசம்

**நிசததேசம் ** நைமிசாரண்யத்திற்கு வெகுதூரம் தெற்கிலும், இமயமலையின் தரணசுதலத்திற்குக் கிழக்கிலும் சேதிதேசத்திற்கு வடக்கிலும் **பிரயாகைக்கு** மேற்கிலும்,மிகவும் நீலமான கங்கை, யமுனை நதிகளின்  நடுவில் விசாலமாகப் பரவி இருந்த தேசம்.

## இருப்பிடம்
இந்த தேசத்தின் வடக்குப் பாகத்தில் **ஆநர்த்தம்** என்னும் மலைகளும், கற்களும் நிறைந்த ஓர் உபதேசமுண்டு. இமயமலையை அடுத்து இருப்பதால் குளிர், மழை, பனி எப்பொழுதும் விடாமல் பெய்து கொண்டே இருக்கும். இது கற்பாறையும், மண்ணும் கலந்த பூமியாக இருக்கும்.

## பருவ நிலை
இமயமலையிலுள்ள  கங்கா, யமுனாநதிகளுக்கு இடையே இருப்பதால் பூமி, குளிர், மழை விடாமல் மாதம் மும்மாரி மழை பெய்துகொண்டே இருக்கும்.

## மலை, காடு, விலங்குகள்
இந்த தேசத்தின் இருபுறத்திலும் கங்கா,யமுனா நதி ஓடுவதாலும், சிறிய மலைகளும், சிறிய காடுகளும், அவைகளில் கருங்குரங்கு, பெரிய மலைப்பாம்பு, கரடி, பன்றி, புலி, யானை ஆகிய கொடிய  மிருகங்கள் அதிகமாக இருக்கும். இந்த தேசத்தில் **நாதகிரி** என்னும் மலையே மிகவும் பெரியது. பூமிவளம் மிகவும் நன்மையானபடியால் வளம் நிறைந்த தோட்டங்கள் சூழ்ந்த பகுதியாகவும் சோழதேசத்திற்கு ஈடாக செழுமையாக இருக்கும். இந்த தேசத்தின் அண்டை தேசங்களான கோசலம், மகதம், பாஞ்சாலம், **விதேகம்** ஆகிய தேசங்களில் யானை, குதிரை, ஆடு, பசு, எருமை, மான், புறா, கிளி, முதலியன கூட்டம் கூட்டமாய் வாழ்கின்றன.

## நதிகள்
இந்த தேசத்தின் இருபுறத்திலும்  செழிப்பான பகுதியில் கங்கை|கங்கைநதியும், இதற்கு கிழக்கில் **சர்மண்வதீ** நதியும், **காஞ்சனாசம்** என்னும் மலையிலிருந்து **காஞ்சனாசி**  என்ற நதி விழும் முகப்பும் சேர்ந்து கங்கையுடன் இணைகிறது.

## விளைபொருள்
இந்த தேசத்தில்  நெல், கோதுமை, கரும்பு முதலியனவும், தாமிரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

## நகரம்
இந்த தேசத்தின் **சர்மண்வதீ** நதி யமுனையுடன் சேர்ந்தோடும் பகுதியில் ஒரு பெரிய நகரமுள்ளது. இது புராணகாலத்தில் **நிசதபுரம்** என்றும் அழைக்கப்படுகிறது. இந்த நகரத்தில் சிற்ப சாத்திர முறைப்படி தேவாலயங்கள், ஸ்தூபிகள், மாளிகைகள், அரண்மனைகள், என கட்டடங்கள் இன்றும் காணும்படி உள்ளது.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
நிசாததேசம்

**நிசாததேசம் ** அவந்திதேசத்திற்கு நேர்கிழக்கிலும், விந்திய மலையின்  நடுபாகத்தின் வடசார்பிலும், பூமியில் விசாலமாகப் பரவி இருந்த தேசம்.

## இருப்பிடம்
இந்த தேசமானது, மிகப்பெரிய தேசம் என்ற போதிலும் கோசலத்தைவிட சிறியதென்றே  கூற வேண்டும்.  பெரிய மேடுபள்ளமும், பெரிய மலையருவிகள்  இருப்பதால் குளிர், மழை, பனி எப்பொழுதும் விடாமல் பெய்து கொண்டே இருக்கும். இது பெரிய கற்பாறைகளும், மண்ணும் கலந்த பூமியாக இருக்கும்.

## பருவ நிலை
இமயமலூயின் நடுபாகத்தில் உருவாகும் சரயூ நதி, தமசாநதி, கங்காநதி என்னும் இம்மூன்றின் நீர் ஏறிப்போவதற்கு தகுந்த பூமி, குளிர், மழை விடாமல் மாதம் மும்மாரி மழை பெய்துகொண்டே இருக்கும்.

## மலை, காடு, மிருகங்கள்
இந்த தேசத்தின் தெற்கில் உள்ள விந்தியமலையின் சிறு மலைத்தொடர்களே தெற்கு நோக்கி ஓடும் சர்மண்வதீ நதியும், சிறிய காடுகளும், அவைகளில்  பெரிய மலைப்பாம்பு, கரடி, பன்றி, புலி, யானை ஆகிய கொடிய  மிருகங்கள் அதிகமாக இருக்கும். இந்த தேசத்தின் பூமிவளம் மிகவும் குறைவானபடியால் வளம் நிறைந்த தோட்டங்கள் கொஞ்சமும் கிடையாது. இந்த தேசத்தின் தெற்குபாகத்தில் உயரமான விந்தியமலைகள் அதிகம் அதில் ஒரு மலைக்கு கங்காளகிரி என்று பெயர்.

## நதிகள்
இந்த தேசத்தில் புண்ணியநதிகள் என்று ஒன்றும் கிடையாது. விந்தியமலையின் சிறு மலைத்தொடர்களே தெற்கு நோக்கி ஓடும் சர்மண்வதீ நதியும், சிற்றாறுகளும், நீரோடைகளும், யமுனை நதிக்கும் உப நதிகளாக உள்ளது.

## விளைபொருள்
இந்த தேசத்தில்  நெல், கோதுமை, கரும்பு முதலியனவும், தாமிரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
தொன்னை

**தொன்னை** என்பது இலையினால் செய்யப்படும் உணவுக் கலன். பனை ஓலை, தென்னை ஓலை, வாழை இலை, பூவசர இலை ஆகியவற்றிலும் தொன்னை செய்யப்படும்.
உழவர்கள் உணவு உண்ணவும், கோயில்களில் பிரசாதம் வழங்கவும் தொன்னை பயன்படுகிறது. தாமரை இலையில் செய்த தொன்னையில் பூக்களைக் கட்டி விற்பர். தொன்னை தட்டை வடிவிலோ, கிண்ண வடிவிலோ இருக்கும்.
ஈர்க்குச்சிகளைக் கொண்டு, இலைகளைச் சேர்த்து தைப்பர்.

‘தொன்னைக்கு நெய் ஆதாரமா.. நெய்க்கு தொன்னை ஆதாரமா? ’ என்று ஒரு சொல்வழக்கு உண்டு.
## இலக்கியத்தில் தொன்னை
பாரதிதாசன் தனது உலக ஒற்றுமை என்னும் பாடலில் “தனது நாட்டுச் சுதந்தரத்தால் பிறநாட்டைத் துன்புறுத்துவோரின் உள்ளம் 
தொன்னை உள்ளம்” என்று கூறுகிறார்.

**தொன்னையுள்ளம் ஒன்றுண்டு தனது நாட்டுச்
சுதந்தரத்தால் பிறநாட்டைத் துன்புறுத்தல்!**

 
பகுப்பு:தமிழர் பண்பாடு
பகுப்பு:இந்து சமய வழிபாட்டுப் பொருட்கள்
சேதி நாடு

**சேதி நாடு** அல்லது **சேதி தேசம்** (*Chedi Kingdom*), பரத கண்டத்து நாடுகளில் ஒன்றாகும். இது விந்திய மலையின் வடகிழக்குப் பாகத்தில் உற்பத்தியாகும், சோணாநதியின் கரைவரையில் விசாலமாகப் பரவி இருந்த தேசம்.

சேதி நாட்டை  பேரரசன் யயாதியின் மகன் புருவின் வழித்தோன்றல்களான பௌரவர்கள் ஆண்டனர். பௌரவர்கள்  பிற்காலத்தில் யது குலத்தின் ஒரு பிரிவாக கருதப்பட்டனர். சேதி நாட்டின் தலைநகரம் சுக்திமதி நகராகும். சேதி நாடு, பதினாறு மகாஜனபத நாடுகளில் ஒன்றாகும்.

## அமைவிடம்
மத்திய இந்தியாவின் மத்தியப் பிரதேச மாநிலத்தின் புந்தேல்கண்ட் பகுதியே சேதி நாடு ஆகும். வத்ச நாட்டிற்கு தெற்கிலும், அவந்தி நாட்டிற்கு கிழக்கிலும் சேதி நாடு அமைந்துள்ளது.

## சேதி நாட்டு மன்னர்கள்
சேதி நாட்டை ஆண்டவர்களில் குறிப்பிடத்தக்கவர்களில் ஒருவர் சிசுபாலன் ஆவார். இவர் கம்சனின் மருமகனும், ஜராசந்தன் மற்றும் துரியோதனனின் கூட்டாளியும் ஆவார். மேலும் இவர் கிருட்டிணின் பிறவிப் பகையாளியும் ஆவார்.

## மகாபாரதத்தில்
மகாபாரத சபா பருவத்தில், தருமன் இராஜசூய வேள்வி செய்கையில், முதல் மரியாதை கிருஷ்ணனுக்கு அளிக்கக் கூடாது என சிசுபாலன் கூறினார். கிருஷ்ணரை தொடர்ந்து நூறு முறை வசை பாடியதால், கிருஷ்ணர் சக்கராயுதத்தை ஏவி சிசுபாலனை கொன்றார்.

குருச்சேத்திரப் போரில், சிசுபாலனின் மகன் திருஷ்டகேது, பாண்டவர் அணி சார்பாக நின்று கௌரவர் அணிக்கு எதிராக போரிட்டான்.

## மேற்கோள்கள்

*
*Kisari Mohan Ganguli, *The Mahabharata of Krishna-Dwaipayana Vyasa Translated into English Prose*, 1883-1896.

பகுப்பு:மகாஜனபதம்
பகுப்பு:மகாபாரதத்தில் நாடுகள்
பகுப்பு:இந்திய தொன்மவியல்
தசார்ணதேசம்

**தசார்ணதேசம் ** சேதிதேசத்திற்கு நேர் வடமேற்கிலும், **சர்மண்வதீ** நதியின்  இருபுறத்திலும், பரவி இருந்த தேசம்.

## இருப்பிடம்
இந்த தேசம்  உத்தமம், ஆரவாடம், என்ற இரண்டு உப தேசங்கள் உண்டு. **சர்மண்வதீ** நதிக்கு வடபுறம் முழுமைக்கும் உத்தமம் என்றும், **சர்மண்வதீ** நதிக்கு தென்புறம் ஆரவாடம் என்றும் பெயர். குரு, சூரசேநம், குந்தி, குந்தலம், என்ற தேசங்களைக் காட்டிலும்  இது  மண் கலந்த பூமியாக கொஞ்சம் நல்லதாக இருக்கும்.

## மலை, காடு, விலங்குகள்
இந்த தேசம் தெற்கிலிருக்கும் மண் வளமானதென்றும், இந்த தேசம் மேற்கில் உயர்ந்தும், கிழக்கில் தாழ்ந்தும், இந்த தேசத்தின் பூமிவளம் மிகுந்தும் வளம் நிறைந்த தோட்டங்கள் அதிகமாயும், சிறிய காடுகளும், அவைகளில் கரடி, பன்றி, புலி, யானை, குயில், மயில், அணில் ஆகிய விலங்குகள் அதிகமாக இருக்கும்.

## நதிகள்
இந்த தேசம் தெற்குபாகத்தில் **சர்மண்வதீ** நதியின் கரை ஓரமாக உயரமான விந்தியமலைகள் அதிகம். வடக்கில் குந்தல தேசத்தின் சில மலைகளிலிருந்து **வந்தனா** என்ற பெரிய நதி உருவாகி, தெற்கு முகமாய் ஓடி, **விதிசா** நகர பீடபூமியையும் செழிபிக்கச் செய்து **சர்மண்வதீ** நதியுடன் இணைகிறது.
 
## விளைபொருள்
இந்த தேசத்தில் நெல், கோதுமை, கரும்பு முதலியனவும், தாமிரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
அதிபரவளையக் கோணம்

கணிதத்தில் **அதிபரவளையக் கோணம்** அல்லது **அதிபரவளைவுக் கோணம்** என்பது (*hyperbolic angle*) அதிபரவளயத்தைப் பிரிக்கும் ஒரு வடிவவியல் வடிவமாகும். இது சாதாரணக் கோணமானது ஒரு வட்டத்துடன் கொண்டுள்ள தொடர்பை ஒத்தது. அதிபரவளையக் கோணம் முதலில் ஒரு திட்டநிலையில் வரையறுக்கப்படுகிறது.

**திட்டநிலையில் அதிபரவளையக் கோணம்**:
(0, 0) புள்ளியிலிருந்து (1, 1) புள்ளி வழிச் செல்லும் கதிர் மற்றும்  (*x*, 1/*x*) புள்ளி வழிச் செல்லும் கதிர் (*x* > 1) இரண்டுக்கும் இடைப்பட்ட கோணம்.

இக்கோணத்தின் அளவு இவ்விரண்டு கதிர்களால் அடைவுபெறும் அதிபரவளைவுத் துண்டின் பரப்பளவு அதாவது, ln *x* ஆகும்.

வட்டக் கோணங்கள் போலல்லாது, அதிபரவளைவுக் கோணங்கள் வரம்பற்றவை. 0 x^2+y^2=√2 ) கொண்டு உருவாகும் செங்கோண முக்கோணத்தின் தாங்கு பக்கங்களின் √2 மடங்குகளாக  முக்கோணவியல் சார்புகளும், இந்தக் கதிர் மற்றும் அதிபரவளையம் (xy=1)கொண்டு உருவாகும் செங்கோண முக்கோணத்தின் தாங்கு பக்கங்களின் √2 மடங்குகளாக  அதிபரவளையச் சார்புகளும் அமைகின்றன.

வடிவவியற்படி வட்டக் கோணங்களில்,  *P*0*P*1 மற்றும் *P*0*P*2 நாண்கள் இரண்டும் வட்ட மையத்தில் தாங்கும் கோணங்கள் முறையே *L*1, *L*2 எனில், இக் கோணங்களின் கூடுதலை  *L*1 + *L*2 வட்ட மையத்தில் தாங்கும் நாண் *PQ*, ஆனது *P*1*P*2 க்கு இணையாக இருக்கும்.

இதே கருத்தினை அதிபரவளைவிற்கும் பயன்படுத்தலாம்.  P0: (1,1), P1: (*x*1,1/*x*1), P2: (*x*2,1/*x*2), எனில் வட்டத்தில் இணை என்ற நிபந்தனைக்கு ஒத்ததாக இங்கு Q புள்ளியின் ஆய தொலைவுகள் (*x*1*x*2,1/*x*1*1/x*2) என்பதாக இருக்க வேண்டும் என்பதாகும். இதன்மூலம் P0 லிருந்து அதிபரவளைய வளைவரை மீதமையும் ஏதேனும் ஒரு புள்ளியின் அதிபரவளையக் கோணம் அப்புள்ளியின்  *x*-ஆய தொலைவின் மடக்கைச் சார்பாக இருப்பதனைக் காணலாம்.

## மேற்கோள்கள்

பகுப்பு:கோணங்கள்
பகுப்பு:தொகையீட்டு நுண்கணிதம்
சின்ன யாக்கோபு

.
**சின்ன யாக்கோபு** என்பவர் ஆதி கிறித்தவ சபையின் முக்கிய நபர் ஆவார். இவர் செபதேயுவின் மகன் யாக்கோபுவாகவோ அல்லது அல்பேயுவின் மகன் யாக்கோபுவாகவோ இருக்கலாம்.

புதிய ஏற்பாட்டில் யாக்கோபு என்னும் பெயர் பலருக்கு வழங்கப்பட்டுகின்றது. மாற்கு நற்செய்தியில் இவரின் தாய் மரியா எனவும், இவருக்கு யோசே என்னும் ஒரு சகோதரர் இருப்பது தெரிகின்றது. விவிலியத்தின் பிற இடங்களில் யாக்கோபுவின் தாய் மரியா என்னும் நபரைப்பற்றிக்குறிப்புகள் இருப்பினும், சின்ன யாக்கோபுவின் தாய் என குறிப்புகள் இல்லை.

## மேற்கோள்கள்

## வெளி இணைப்புகள்
* Catholic Encyclopedia: Saint James the Less, identifying the Apostle James with James, brother of Jesus

பகுப்பு:திருமுறை நற்செய்திகளில் வரும் நபர்கள்‎
பகுப்பு:கிறித்தவப் புனிதர்கள்
பகுப்பு:யூதேய நபர்கள்
அரச சொர்க்கப் பறவை

**அரச சொர்க்கப் பறவை** (*King Bird-of-paradise*, *Cicinnurus regius*) என்பது சிறிய, கிட்டத்தட்ட 16 செமீ நீளமுடைய, பரடிசயிடே குடும்ப பசரின் பறவையாகும். ஆண் பறவை மிகுந்த செந்நிறம், வெள்ளை நிறத்துடன், பிரகாசமான நீல நிறப் பாதங்களுடன், பச்சை முனை விசிறி போன்ற இறகுகளை தோளில் கொண்டிருக்கும். இரு நீண்ட, வாலிலுள்ள கம்பி போன்ற அமைப்பும் அதன் முனையில் மரகதப் பச்சை தட்டு இறகுகள் அலங்கரிக்கின்றன. அலங்காரமற்ற பெண் பறவை பழுப்பு நிறத்தில் காணப்படும்.

## உசாத்துணை

## வெளியிணைப்புகள்

* BirdLife Species Factsheet
* King Bird-of-Paradise, courtship display at YouTube, by Cornell Lab of Ornithology

பகுப்பு:சந்திரவாசிகள்
கம்பளி அரச சொர்க்கப் பறவை

**கம்பளி அரச சொர்க்கப் பறவை** (*King of Saxony Bird-of-paradise*; *Pteridophora alberti*) என்பது பரடிசயிடே குடும்ப பசரின் பறவையாகும். இது ஒன்றே "டேரிடோபொறா" பேரினத்தைச் சேர்ந்த பறவை. இது நியூ கினியின் மலைப்பகுதிக் காட்டு அகணிய உயிரியாகும்.

## உசாத்துணை

* Galley Press. The World Atlas of Birds.

## வெளியிணைப்புகள்

* BirdLife Species Factsheet 

பகுப்பு:சந்திரவாசிகள்
டூ அண்டு எ ஹாஃப் மென்

**டூ அண்டு எ ஹாஃப் மென்** (Two and a Half Men) என்பது ஒரு அமெரிக்க நாட்டு தொலைக்காட்சி சூழ்நிலை நகைச்சுவை தொடர் ஆகும், இந்த தொடர் சிபிஎஸ் தொலைக்காட்சியில் செப்டம்பர் 22, 2003 முதல் பிப்ரவரி 19, 2015 வரை பன்னிரண்டு பருவங்கள் மற்றும் 262 அத்தியாயங்களுடன் ஒளிபரப்பப்பட்டது.

இதில் முதலில் ஜான் கிரையர் மற்றும் அங்கசு டி. ஜோன்சு ஆகியோருடன் சார்லி சீன் என்பவர் முக்கிய வேடத்தில் நடித்துள்ளனர். இந்த தொடரின் கதை சார்லி ஹார்பர், அவரது உத்தம சகோதரர் ஆலன் மற்றும் ஆலனின் குறும்புக்கார மகன் ஜேக் ஆகியோரைப் பற்றியது.

## மேற்கோள்கள்

## வெளி இணைப்புகள்
*

பகுப்பு:தொலைக்காட்சி நிகழ்ச்சிகள்
பகுப்பு:ஆங்கிலத் தொலைக்காட்சித் தொடர்கள்
பகுப்பு:அமெரிக்கத் தொலைக்காட்சித் தொடர்கள்
பகுப்பு:2003 இல் தொடங்கிய தொலைக்காட்சி நிகழ்ச்சிகள்
பகுப்பு:2015 இல் நிறைவடைந்த தொலைக்காட்சி நிகழ்ச்சிகள்
பகுப்பு:நாடகத் தொலைக்காட்சி தொடர்கள்
இரகினா சொர்க்கப் பறவை

**இரகினா சொர்க்கப் பறவை** (*Raggiana Bird-of-paradise*, *Paradisaea raggiana*) என்பது பரடிசயிடே (சொர்க்கப் பறவை) குடும்பத்தைச் சேர்ந்த பெரிய பறவை. தென் மற்றும் வட நியூ கினி பரவலாகக் காணப்படும் இப்பறவை  அங்கு "குமுள்" (*kumul*) என அழைக்கப்படுகிறது.

இப்பறவை பப்புவா நியூ கினியின் தேசிய பறவையும், அந்நாட்டின் தேசிய சின்னமாகவும், அந்நாட்டின் தேசியக் கொடியிலும் இடம்பெற்றுள்ளது.

## உசாத்துணை

* Les Beletsky. Bird songs from around the world

## வெளியிணைப்புகள்

* BirdLife Species Factsheet 
* Raggiana Bird-of-paradise (Paradisaea raggiana) videos and photos at the Internet Bird Collection

பகுப்பு:சந்திரவாசிகள்
பகுப்பு:பப்புவா நியூகினிப் பறவைகள்